Pöitse külanõukogu
Pöitse külanõukogu oli külanõukogu Eesti NSV-s aastatel 1945–1954. Pöitse külanõukogu moodustati 1945 septembris Saaremaal Muhu vallas. Külanõukogu keskus asus Pöitse külas. Seoses maakondade ja valdade likvideerimise ning maarajoonide moodustamisega arvati Pöitse külanõukogu 1950 septembris Orissaare rajooni koosseisu. Pöitse külanõukogu likvideeriti 1954 juunis ja selle territoorium liideti Piiri külanõukoguga.